Voor die koms van Jesus sal dit so gaan en erger. Hou jou huis skoon en waak sodat jy nie onverwags verras word nie. Gelukkig kom Jesus sy kinders haal uit die siek wereld..
Daar was tussen die jongelinge wat die Leeus se afrigters losgelaat het ŉ hele klomp uitblinkers, maar niemand het beter gespeel as Howard Mnisi nie. Sy breekslae, terughou van aangeë tot sy spanmaat in die gapings is, rolskoppies wat in Suid-Afrika so skaars is en oorslaan-aangeë het hom laat uitstaan.
In die eerste halfuur het die OP se skrums meer ineengestort as wat sonder ŉ geelkaart toelaatbaar is. Binne die eerste tien minute is die tuisspan sewe keer gestraf vir onwettigheid by die skrums en die afbreekpunte.
In die tweede helfte het die Leeus nog sewe drieë tot hulle totaal bygevoeg. Met 11 drieë teen is hulle punteverskil nou 41 beter as die Sharks s’n, wat aanstaande week deurslaggewend kan wees in die bepaling van watter spanne deurgaan na die uitspeelwedstryde en wie nie.
Twee drieë binne drie minute kort na rustyd, drie binne die bestek van ses minute tussen die 63ste en 66ste minuut en weer twee in die laaste vier minute het die Leeus se heerskappy deeglik ingevryf.